IMISLab/GreekWikipedia huggingface dataset:
Neighboorhoods (άλμπουμ των Blink-182)

Το Neighboorhoods είναι το 6ο άλμπουμ του αμερικάνικου ποπ πανκ συγκροτήματος Blink-182 που κυκλοφόρισε στις 27 Σεπτεμβρίου του 2011 από τις Geffen Records. Είναι το πρώτο άλμπουμ του συγκροτήματος στα τελευταία 8 χρόνια και το πρώτο μετά την επανασύνδεση του συγκροτήματος το 2009. Το πρώτο single του άλμπουμ είναι το Up All Night οπου και κυκλοφόρισε στις 14 Ιουλίου του 2011 ενω το δεύτερο single είναι το After Midnight που κυκλοφόρισε στις 6 Σεπτεμβρίου της ίδιας χρονιάς.

 Οι εντυπώσεις για το άλμπουμ ήταν αρκετά θετικές από πολλές από τις κριτικές από διάφορα περιοδικά ή site στο ίντερνετ, τόνιζαν ότι αν και ο ήχος του συγκροτήματος είναι πολύ πιο σκοτεινός και διαφορετικός από τις προηγούμενες δουλειές τους, ήταν ένας πολύ αξιόλογος δίσκος. Την ίδια καλή ανταπόκριση είχε και το αλμπουμ στους θαυμαστές του συγκροτήματος, αφου μέσα στην πρώτη εβδομάδα κυκλοφορίας του, πωλήθηκαν 151.000 δίσκοι στις ΗΠΑ ενω ο αριθμός έφτασε γύρω στις 300.000 σε όλο τον κόσμο. Canadian Albums Chart 2η θέση Australian Albums Chart 2η θέση U.S. Billboard 200 2η θέση New Zealand Albums Chart 3η θέση German Albums Chart 6η θέση UK Albums Chart 6η θέση Austrian Albums Chart 7η θέση Italian Albums Chart 11η θέση Swiss Albums Chart 11η θέση Τα τραγούδια όπως εμφανίζονται στο άλμπουμ με την σειρά είναι τα εξής: 1.Ghost on the Dancefloor 2.Natives 3.Up All Night 4.After Midnight 5.Snake Charmer 6.Heart's All Gone Interlude 7.Heart's All Gone 8.Wishing Well 9.Kaleidoscope 10.This is Home 11.MH 4.18.11 12.Love is Dangerous 13.Fighting the Gravity 14.Even if She Falls
Αθανασία Τσατσάκου

Η Αθανασία Τσατσάκου (19??-2014) ήταν Ελληνίδα καθηγήτρια Πανεπιστημίου και πολιτικός. Υπηρέτησε ως Νομάρχης Λευκάδας από το 1985 ως το 1987. Μεταξύ άλλων , υπηρέτησε ως αντιπρόεδρος της ΕΓΕ (Ένωση Γυναικών Ελλάδας).

 Γεννήθηκε στη Θεσσαλονίκη και σπούδασε με υποτροφία στο Πανεπιστήμιο της Σορβόνης και στο Πανεπιστήμιο της Ρενς.Ήταν καθηγήτρια γαλλικής λογοτεχνίας του 20ου αιώνα και θεωρίας της λογοτεχνίας στο Τμήμα Γαλλικής Γλώσσας και Φιλολογίας της Φιλοσοφικής Σχολής του ΑΠΘ, όπου άρχισε να διδάσκει το 1965. Όταν ήταν αντιπρύτανης του ΑΠΘ (2006-10), τιμήθηκε το γαλλικό παράσημο του Ιππότη του Τάγματος του Ακαδημαϊκού Φοίνικα.Το 2010 ανέλαβε αντιπρόεδρος του Παιδαγωγικού Ινστιτούτου. Διορίστηκε Νομάρχης Λευκάδας τον Σεπτέμβριο του 1985 και εστίασε κυρίως στα κοινωνικά προβλήματα του νησιού. Υπηρέτησε ως νομάρχης ως το 1987. Αργότερα, ήταν υποψήφια ευρωβουλευτίς με το ΠΑΣΟΚ το 1999. La rythmanalyse selon Bachelard, University Studio Press. Η νέα (παρα)χάραξη του Τίτου Πατρίκιου [Τίτος Πατρίκιος, Η νέα χάραξη], Περιοδικό "Εντευκτήριο", τχ. 82, Ιούλιος-Σεπτέμβριος 2008 (κριτική)
Γκραν Πρι Ιταλίας 2019 (Φόρμουλα 1)

Το Γκραν Πρι Ιταλίας 2019 ήταν ο 14ος αγώνας στο Παγκόσμιο πρωτάθλημα Φόρμουλα 1 (2019) και διεξήχθη στην πίστα Autodromo Nazionale στη Μόντσα της Ιταλίας το τριήμερο 6-8 Σεπτεμβρίου 2019.

 Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο. Στα πρώτα δοκιμαστικά της Παρασκευής, στις 6 Σεπτεμβρίου 2019, ο καιρός ήταν συννεφιασμένος και βροχερός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli όταν δεν έβρεχε και την ενδιάμεση (Intermediate) και βρόχινη (Wet) όταν έβρεχε. Στα δεύτερα δοκιμαστικά της Παρασκευής, στις 6 Σεπτεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli. Στα τρίτα δοκιμαστικά του Σαββάτου, στις 7 Σεπτεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli. Οι κατατακτήριες δοκιμές έλαβαν μέρος το Σάββατο 7 Σεπτεμβρίου 2019 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Λιούις Χάμιλτον να συμπληρώνει την 1η σειρά της εκκίνησης. Έντονοι χαρακτήρες - Pole positionΠλάγιοι χαρακτήρες - Ταχύτερος γύρος κάθε Q Ο αγώνας διεξήχθη την Κυριακή 8 Σεπτεμβρίου 2019. Εδώ παρουσιάζονται οι ποινές που δέχθηκαν οι οδηγοί πριν την έναρξη των αγώνων. ^ΤΓ – Συμπεριλαμβάνεται και 1 πόντος για τον ταχύτερο γύρο του αγώνα.† - Εγκατέλειψε αλλά κατατάχθηκε καθώς είχε συμπληρώσει το 90% της διαδρομής. Σημείωση: Και στις δύο βαθμολογίες αναγράφονται μόνο οι πέντε πρώτοι.
Σύνοδος κλιματικής δράσης του ΟΗΕ (2019)

Η σύνοδος κλιματικής δράσης του ΟΗΕ για το 2019 θα λάβει χώρα στην έδρα των ΟΗΕ στην Νέα Υόρκη στις 23 Σεπτεμβρίου 2019. Οι εργασίες της ξεκίνησαν στις 21 Σεπτεμβρίου 2019, όπου συμμετείχαν νέοι και διάφοροι απεσταλμένοι κυβερνήσεων ανά τον κόσμο.

 Στις 14 Αυγούστου 2019 η Γκρέτα Τούνμπεργκ και ο πατέρας της Σβάντε απέπλευσαν από τη πόλη Πλίμουθ και διέσχισαν με ιστιοφόρο τον Ατλαντικό Ωκεανό με κατεύθυνση την Αμερική. Εκεί η Τούνμπεργκ θα συμμετάσχει στην σύνοδο για τη κλιματική δράση στη Νέα Υόρκη και τον Δεκέμβριο θα συμμετάσχει στην ετήσια σύνοδο για το κλίμα στη Χιλή.
Κλουμπ Λεόν

Η Κλουμπ Λεόν (ισπανικά: Club León) είναι μια μεξικανή επαγγελματική ποδοσφαιρική ομάδα από την πόλη Λεόν, στην πολιτεία Γκουαναχουάτο. Συμμετέχει στην ανώτατη κατηγορία της χώρας, τη Λίγα ΜΧ. Έδρα της ομάδας είναι το Εστάδιο Λεόν, χωρητικότητας 31.297 θεατών.Έχει κερδίσει 7 πρωταθλήματα Μεξικού (1948, 1949, 1952, 1956, 1992, Απερτούρα 2013 και Κλαουσούρα 2014). Έγινε η πρώτη μεξικανή «Campeonísimo» (νικήτρια πρωταθλήματος και κυπέλλου την ίδια χρονιά) το 1949. Το 1993 ήταν φιναλίστ ΚΟΝΚΑΚΑΦ Τσάμπιονς Λιγκ, χάνοντας από την κοσταρικανή Ντεπορτίβο Σαπρίσα.

 Λίγα ΜΧ: (7)1947–48, 1948–49, 1951–52, 1955–56, 1991–92, Απερτούρα 2013, Κλαουσουρα 2014 Δεύτερη θέση (5): 1946-47, 1958–59, 1972–73, 1974–75, Ινβιέρνο 1997Ασένσο ΜΧ: (5)Τεμποράδα 1989–90, Κλαουσουρα 2003, Κλαουσουρα 2004, Κλαουσουρα 2008, Κλαουσουρα 2012 Δεύτερη θέση (3): Κλαουσουρα 2005, Κλαουσουρα 2007, Μπισεντενάριο 2010Καμπεόν ντε Ασένσο: (1)Φινάλ ντε Ασένσο 2011–12Κόπα ΜΧ: (5)1948–49, 1957–58, 1966–67, 1970–71, 1971–72 Δεύτερη θέση (5): 1952–53, 1956–57, 1958–59, 1965–66, Απερτούρα 2015Καμπεόν ντε Καμπεόνες: (5)1947–48, 1948–49, 1955–56, 1970–71, 1971–72 Δεύτερη θέση (5): 1958, 1967, 1971, 1972, 2013 Κόπα Λεόν: 2004, 2012 Τορνέο Κούνα ντελ Φούτμπολ Μεχικάνο: 2012 Copa Telcel: 2013 Δεύτερη θέση Τροφέο Χοάν Γκαμπέρ: 2014 Επίσημος ιστότοπος (Ισπανικά)
Μιχάλης Γαλενιανός

Ο Μιχάλης Γαλενιανός του Εμμανουήλ (Ηράκλειο, 10 Οκτωβρίου 1945 - 11 Νοεμβρίου 2003) ήταν Έλληνας πολιτικός, που διετέλεσε βουλευτής Ηρακλείου με τη Νέα Δημοκρατία και υφυπουργός Οικονομικών.

 Καταγόταν από οικογένεια πολιτικών, με τον πατέρα του και τον παππού του να έχουν διατελέσει βουλευτές. Ολοκλήρωσε τις εγκύκλιες σπουδές του στο 10ο Γυμνάσιο Αρρένων στην Αθήνα τη δεκαετία του '60.. Σπούδασε στη Νομική Σχολή Αθηνών, εν συνεχεία στο Οικονομικό Πανεπιστήμιο του Στρασβούργου και στο Κέντρο Ευρωπαϊκών Σπουδών της ίδιας γαλλικής πόλης. Εντάχθηκε στη ΝΔ τη χρονιά της ίδρυσής της (1974), εξελέγη γραμματέας της Βουλής και βουλευτής στις εκλογές της ίδιας χρονιάς με το κόμμα αυτό συγκεντρώνοντας 5.789 ψήφους. Επανεξελέγη στις εκλογές του 1977 και ήταν πρώτος σε σταυρούς προτιμήσεως στο νομό Ηρακλείου, με 11.982 σταυρούς. Στις εκλογές του 1981, κατά τις οποίες κέρδισε το ΠΑΣΟΚ ο Γαλενιανός δεν εξελέγη βουλευτής, μένοντας στις 8.187 ψήφους. Ωστόσο, στις εκλογές του 1985 επέστρεψε στη Βουλή. Επανεξελέγη στις μεθεπόμενες εκλογές, το Νοέμβριο του 1989 και συνεχώς από το 1990 ως και το 1993. Η θητεία του στη Βουλή τερματίστηκε το 1996. Χρημάτισε υφυπουργός Οικονομικών στην κυβέρνηση της ΝΔ από τις 7 Αυγούστου 1992 ως τις 13 Οκτωβρίου 1993. Το Νοέμβριο του 1993 εξελέγη αντιπρόεδρος της Ομάδας Κοινοβουλευτικού Ελέγχου (ΟΚΕ) της ΝΔ επί θεμάτων σχετικών με το υπουργείο Εθνικής Οικονομίας. Στις νομαρχιακές εκλογές του 2002 ήταν υποψήφιος στο Ηράκλειο, ηττήθηκε όμως στο δεύτερο γύρο από το Δημήτριο Σαρρή, με ποσοστό 46,1%.Ο Γαλενιανός πέθανε το 2003 σε ηλικία 58 ετών, αντιμετωπίζοντας προβλήματα με την καρδιά του.Ήταν παντρεμένος με την Γκίζελα 'Αβερμπεκ και είχε 3 κόρες.
Πολ Τσόνγκας

Ο Πολ Ευθύμιος Τσόνγκας (αγγλικά: Paul Efthemios Tsongas, 14 Φεβρουαρίου 1941 - 18 Ιανουαρίου 1997) ήταν Αμερικανός πολιτικός ελληνικής καταγωγής. Διετέλεσε Γερουσιαστής των ΗΠΑ και Αντιπρόσωπος της πολιτείας της Μασσαχουσέτης και υποψήφιος για το χρίσμα του Προέδρου των ΗΠΑ για το Δημοκρατικό κόμμα το 1992.

 Γεννήθηκε στις 14 Φεβρουαρίου 1941 στο Λόουελ της Μασαχουσέτης. Ο Τσόνγκας και η δίδυμη αδελφή του Θάλεια (Σλέσινγκερ) γεννήθηκαν από σκληρά εργαζόμενους γονείς. Ο πατέρας του ήταν Έλληνας και η μητέρα του Αμερικανίδα. Πριν εγκατασταθούν στο Λόουελ φοίτησε στο Ντάρτμουθ και στη Νομική Σχολή του Γέιλ. Υπηρέτησε ως εθελοντής στην ειρηνευτική δύναμη στην Αιθιοπία τα έτη 1962 ως 1964 και ως Διοικητής της ειρηνευτικής δύναμης στις Δυτικές Ινδίες το 1967 - 1968. Ο Τσόνγκας πολιτεύτηκε πάντα με το Δημοκρατικό κόμμα των ΗΠΑ. Μπήκε στην πολιτική το 1969, όταν εκλέχτηκε δημοτικός σύμβουλος στο Δήμο του Λόουελ, θέση στην οποία επανεκλέχτηκε. Στη συνέχεια εκλέχτηκε εκπρόσωπος στην κομητεία του Μίντλσεξ (Middlesex County) της Μασαχουσέτης. Το 1974 εκλέχτηκε βουλευτής των ΗΠΑ νικώντας το ρεπουμπλικάνο υποψήφιο Πολ Κρόνιν. Υπηρέτησε δυο περιόδους στη Βουλή και το 1978 εκλέχτηκε στη Γερουσία νικώντας τον Έντουαρντ Μπρουκ. Το 1983 ανακάλυψε ότι έπασχε από τη σοβαρή ασθένεια non-Hodgkins lymphoma -ένα είδος καρκίνου- και αποφάσισε να παραιτηθεί από τη Γερουσία. Τη θέση του πήρε ο Τζον Κέρι, από το Δημοκρατικό κόμμα, που ήταν υποψήφιος για την προεδρία το 2004. Αφού καταπολέμησε την ασθένειά του, επέστρεψε στην πολιτική και το 1992 έβαλε υποψηφιότητα για Πρόεδρος των ΗΠΑ εκ μέρους του Δημοκρατικού κόμματος, χωρίς να καταφέρει να κερδίσει την υποψηφιότητα. Λίγα χρόνια αργότερα ο καρκίνος επέστρεψε και τελικά πέθανε στο Λόουελ από πνευμονία και ηπατίτιδα στις 18 Ιανουαρίου 1997, σε ηλικία μόλις 55 ετών. Στις 27 Ιανουαρίου 1998, τιμώντας τη μνήμη του, η πόλη του Λόουελ ονόμασε ένα στάδιο της πόλης: «Τσόνγκας Αρίνα» (Tsongas Arena). Επίσης, στις 16 Οκτωβρίου 2007 η χήρα του, Νίκη Τσόνγκας, κέρδισε στις εκλογές μια θέση στο κογκρέσο της πολιτείας της Μασαχουσέτης, που κάποτε είχε ο Πολ Τσόνγκας.
N,N-διφθορομεθαναμίνη

Η N,N-διφθορομεθαναμίνη είναι οργανική χημική ένωση, που περιέχει άνθρακα, άζωτο, υδρογόνο και φθόριο, με μοριακό τύπο CH3NF2, αν και συνήθως παριστάνεται με τον ημισυντακτικό τύπο CH3NF2. Eίναι η απλούστερη οργανική διφθοραμίνη, αφού θεωρητικά παράγεται από τη μητρική ένωση (NHF2), αν αντικατασταθεί ένα άτομο υδρογόνου της τελευταίας από μεθύλιο (CH3). Σε χημικά καθαρή μορφή είναι ασταθής, αλλά είναι πιο σταθερή σε διαλύματα.

 Η ονομασία «N,N-διφθορομεθαναμίνη» προέρχεται από την ονοματολογία κατά IUPAC. Συγκεκριμένα, το πρόθεμα «μεθ-» δηλώνει την παρουσία ενός (1) ατόμου άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-αμίνη» φανερώνει ότι περιέχει μια αμινομάδα ως κύρια χαρακτηριστική ομάδα. Το αρχικό πρόθεμα «N,N-διφθορο-» δηλώνει την ύπαρξη δύο ατόμων φθορίου, ανά μόριο της ένωσης, ενωμένων στο άτομο του αζώτου. Έχει δύο (1) μόνο ισομερή θέσης: N,1-διφθορομεθαναμίνη (FCH2NHF). 1,1-διφθορομεθαναμίνη (F2CHNH2). Η μοριακή δομή της N,N-διφθορομεθαναμίνης αντιστοιχεί γεωμετρικά στη δύο (2) γεωμετρικά στερεά, συνδεμένων με κοινή κορυφή το άτομο του αζώτου. Πιο συγκεκριμένα: Ενός τετραέδρου, με το άτομο του άνθρακα στο κέντρο και με τρία (3) άτομα υδρογόνο και το άτομο του αζώτου στις κορυφές. Μιας τριγωνικής πυραμίδας, με το άτομο του αζώτου στην κορυφή και τα άτομα φθορίου στη βάση της. Επειδή το φθόριο είναι ηλεκτραρνητικότερο του αζώτου και το τελευταίο ηλεκτραρνητικότερο του άνθρακα και του υδρογόνου (με αυτήν τη σειρά) ο βαθμός οξείδωσης του αζώτου στη N,N-διφθορομεθαναμίνη είναι +1, ενώ του άνθρακα -2. Με επίδραση φθοραμίνης (NHF2) σε (μον)αλομεθάνιο (μέθοδος Hofmann): Με αποικοδόμηση ακετυλοδιφθοραμίδιου παράγεται N,N-διφθορομεθαναμίνη: Με επίδραση φθοριούχου υφυδραργύρου (Hg2F2) σε N,N-διχλωρομεθαναμίνη (CH3NCl2) μπορεί να υποκατασταθεί το χλώριο από φθόριο, γιατί ο σχηματισμός δυσδυάλυτου χλωριούχου υφυδραργύρου μετακινεί τη χημική ισορροπία της αντίδρασης προς τα δεξιά: Ενδιάμεσα σχηματίζεται N-φθορο-N-χλωρομεθαναμίνη (CH3NClF). Έχει την τάση να μετατραπεί αρχικά σε Ν-φθορομεθανιμίνη και τελικά σε υδροκυάνιο, αποβάλλοντας υδροφθόριο. Σταθεροποιείται (σχετικά) σε μορφή αλάτων της. Για παράδειγμα, με υδροχλώριο δίνει το υδροχλωρικό της άλας: Με τη χρήση χλωριούχου ασβεστίου (CaCl2) είναι δυνατή η υποκατάσταση του φθορίου από χλώριο, επειδή το φθοριούχο ασβεστιο (CaF2) είναι δυσδιάλυτο και έτσι απομακρύνεται από τη χημική ισορροπία: Ενδιάμεσα σχηματίζεται N-φθορο-N-χλωρομεθαναμίνη (CH3NClF). Με επίδραση τύπου Friedel-Crafts σε βενζόλιο παράγεται αρχικά N-μεθυλο-N-φθορανιλίνη και με περίσσεια βενζολίου διφαινυλομεθυλαμίνη: Γ. Βάρβογλη, Ν. Αλεξάνδρου, Οργανική Χημεία, Αθήνα 1972 Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991 SCHAUM'S OUTLINE SERIES, Οργανική Χημεία, Μτφ. Α. Βάρβογλη, 1999 Ασκήσεις και προβλήματα Οργανικής Χημείας Ν. Α. Πετάση 1982
Τσαντ Μπάορι

Το Τσαντ Μπάορι (χίντι: चाँद बावड़ी) βρίσκεται στην Ινδία και είναι ένα από τα σπουδαιότερα βαθμιδωτά πηγάδια του κόσμου. Βρίσκεται στο χωριό Αμπανέρι στην ινδική πολιτεία Ρατζαστάν, στα βορειοδυτικά της χώρας.

 Σύμφωνα με την τοπική παράδοση, το πηγάδι ονομάστηκε από τον ντόπιο κυβερνήτη Ράτζα Τσάντα της δυναστείας Νικούμπα. Τα παλαιότερα τμήματα του βαθμιδωτού πηγαδιού χρονολογούνται από τον 8ο αιώνα και αργότερα, ενώ το ανώτερο τμήμα κατασκευάστηκε από τους Μουγκάλ τον 18ο αιώνα. Το Τσαντ Μπάορι αποτελείται από 3.500 στενά σκαλοπάτια που εκτείνονται σε πάνω από 13 επίπεδα. Έχει βάθος 19.5 μέτρων και είναι ένα από τα βαθύτερα και μεγαλύτερα βαθμιδωτά πηγάδια στην Ινδία. Η πολιτεία του Ρατζαστάν είναι πολύ ξηρή (ιδιαιτέρως προς τις δυτικότερες περιοχές) και το σχέδιο του Τσαντ Μπάορι είχε ως σκοπό να αποθηκεύει όσο περισσότερο βρόχινο νερό γίνεται. Στο κάτω μέρος του πηγαδιού, ο αέρας είναι 5-6 βαθμούς Κελσίου δροσερότερος από την επιφάνεια και έτσι αποτελούσε χώρος συγκέντρωσης για τους ντόπιους σε περιόδους έντονης ζέστης. Ένα μέρος του πηγαδιού έχει υπόστεγο και αίθουσα ανάπαυσης για τα μέλη της βασιλικής οικογένειας. Το Τσαντ Μπάορι έχει χρησιμοποιηθεί για τα γυρίσματα αποσπασμάτων στις ταινίες Bhoomi, The Fall, Bhool Bhulaiyaa, και The Best Exotic Marigold Hotel, καθώς και πολλές άλλες.
Κλουτσέφσκαγια

Η Κλουτσέφσκαγια Σόπκα (ρωσικά: Ключевская сопка ή Κλουτσεφσκόι, Ключевской) είναι ενεργό ηφαίστειο στην Καμτσάτκα. Το ύψος του ηφαιστείου δεν είναι επακριβώς γνωστό, με την ύπαρξη διαφόρων τιμών, από τα 4.750 μέτρα μέχρι τα 4.835 μέτρα, όμως είναι το ψηλότερο βουνό στη χερσόνησο Καμτσάτκα και το ψηλότερο ηφαίστειο σε ολόκληρη την Ευρασία, επειδή το Νταμαβάντ στο Ιράν δεν έχει επιδείξει αξιοπρόσεκτη ηφαιστειακή δραστηριότητα κατά την καταγεγραμμένη ιστορία. Ο απότομος συμμετρικός ηφαιστειακός κώνος του Κλουτσεφσκόι απέχει περίπου 100 χιλιόμετρα από τη Βερίγγειο θάλασσα. Η πρώτη έκρηξή του, καταγράφηκε το 1697 και από τότε είναι σχεδόν συνεχώς ενεργό, όπως και πολλά γειτονικά του ηφαίστεια.

 Το Κλουτσεφσκόι είναι ένα από τα πιο ενεργά ηφαίστεια στον λεγόμενο Δακτύλιο της φωτιάς του Ειρηνικού Ωκεανού. Το ηφαίστειο, μαζί με τα επίσης ενεργά Μπεζιμιάνι και Τολμπάτσικ, σχηματίζουν την ομάδα ηφαιστείων Κλουτσέφσκαγια, η οποία αποτελεί ίσως το πιο ενεργό ηφαιστειακό κέντρο που προκαλείται από την καταβύθιση τεκτονικών πλακών. Μαζί με το Σιβελούτς, η Κλουτσέφσκαγια αποτελεί το βόρειο άκρο του ηφαιστειακού τόξου της Καμτσάτκας, στο σημείο που οι Αλεούτιες στα δυτικά συναντούν την Καμτσάτκα. Το Κλουτσεφσκόι παράγει κατά μέσο όρο 60 εκατομμύρια τόνους βασάλτη κάθε χρόνο, που αντιστοιχεί σχεδόν στην μισή παραγωγή νέων πετρωμάτων στην Καμτσάτκα και το ένα τέταρτο όλων των αναβλημάτων στην ίδια περιοχή. Μεγάλο μέρος του κώνου του Κλουτσεφσκόι δημιουργήθηκε τα τελευταία 8.000 χρόνια. Η Κλουτσέφσκαγια εκρήγνυται συνήθως κάθε πέντε χρόνια, ενώ ανά περιόδους συμβαίνει μια έκρηξη κάθε χρόνο ή μια έκρηξη διαρκεί μερικά χρόνια. Οι μεγαλύτερες εκρήξεις του λαμβάνουν χώρα στον κεντρικό κρατήρα, όπως συνέβη στην έκρηξη του 1944-45, ενώ εκρήξεις έχουν λάβει χώρα και σε παρασιτικούς κώνους, οι οποίοι βρίσκονται σε απόσταση μέχρι 25 χιλιομέτρων από τον κύριο κώνο. Ο κύριος κίνδυνος που σχετίζεται με την δραστηριότητα του ηφαιστείου είναι όταν η στάχτη φτάσει σε μεγάλο υψόμετρο, δημιουργώντας προβλήματα στις εναέριες συγκοινωνίες. Η πόλη Κλούσκι, περίπου 30 χιλιόμετρα μακριά από το ηφαίστειο, δεν έχει αντιμετωπίσει προβλήματα που σχετίζονται με τις εκρήξεις της Κλουτσέφσκαγια. Μια μεγάλη έκρηξη της Κλουτσέφσκαγια άρχισε τις 8 Σεπτεμβρίου 1994. Η ηφαιστειακή δραστηριότητα στην αρχή ήταν ήπια, όμως στις 30 Σεπτεμβρίου το ηφαίστειο εξερράγη βιαίως. Η έκρηξη προκάλεσε μια στήλη τέφρας, η οποία έφτασε σε ύψος σχεδόν 20 χιλιομέτρων και μετά παρασύρθηκε από ισχυρούς ανέμους προς τα νοτιοανατολικά, με αποτέλεσμα η τέφρα να φτάσει σε απόσταση 640 χιλιομέτρων από το ηφαίστειο και να προκαλέσει διατάραξη των αεροπορικών πτήσεων που ακολουθούν την λεγόμενη διαδρομή του Βόρειου Ειρηνικού (NORPAC). Η έκρηξη παρήγαγε τέφρα με όγκο 0,05 κυβικά χιλιόμετρα που συνοδευόταν με ροές λάβας όγκου 0,03 χλμ³. Η έκρηξη αυτή είχε ισχύ στην κλίμακα VEI 3 και θεωρείται η ισχυρότερη έκρηξη του ηφαιστείου τα τελευταία 60 χρόνια. Klyuchevskoy Volcano live webcam
Βασίλειος Αλεξάνδροβιτς της Ρωσίας

Ο Βασίλειος Αλεξάνδροβιτς, ρωσικά Василий Александрович (7 Ιουλίου 1907 - 23 Ιουνίου Ιουλίου 1989) από τον Οίκο του Σλέσβιχ-Χόλσταϊν-Γκόττορπ του κλάδου Μιχαήλοβιτς, ήταν πρίγκιπας της Ρωσίας.

 Ήταν ο έκτος γιος του Αλεξάνδρου Μιχαήλοβιτς μεγάλου δούκα της Ρωσίας και της Ξένιας των Σ.Χ.Γκόττορπ, κόρης του Αλεξάνδρου Γ΄ Αυτοκράτορα της Ρωσίας. Απεβίωσε το 1989 στο Γούντσαιντ της Καλιφόρνιας σε ηλικία 82 ετών. Νυμφεύτηκε το 1931 τη Ναταλία Γκολύτσινα, μακρινή εξαδέλφη της συζύγου τού Ροστισλάβ, αδελφού τού Βασιλείου. Είχε τέκνο: Μαρίνα γενν. 1940, παντρεύτηκε τον Γουίλλιαμ Μπήντλεστον έμπορο έργων Τέχνης. Van Der Kiste, John & Hall Coryne . Once a Grand Duchess: Xenia, Sister of Nicholas II, Sutton Publishing, 2002. ISBN 0-7509-2749-6. Willis, Daniel. The Romanovs in the 21st Century: a genealogical Biography, VDM, 2009. ISBN 978-3-639-17480-9. Vasili Romanov, 81, Nephew of Last Czar, New York Times About Prince Vasili of Russia
Βομβιστική επίθεση στην Κωνσταντινούπολη (2022)

Στις 13 Νοεμβρίου 2022, μια έκρηξη σημειώθηκε στη οδό Ιστικλάλ Τζαντεσί (Μεγάλη Οδός του Πέραν) στην περιοχή Μπέγιογλου της Κωνσταντινούπολης στις 4:13 μ.μ (ώρα Τουρκίας). Σύμφωνα με τον Κυβερνήτη της Κωνσταντινούπολης, Αλί Γερλίκαγια, 81 άνθρωποι τραυματίστηκαν και 6 άνθρωποι έχασαν τη ζωή τους από το περιστατικό.

 Σύμφωνα με το τουρκικό περιοδικό OdaTV, η έκρηξη προκλήθηκε από αυτοσχέδιο εκρηκτικό μηχανισμό και στον βομβαρδισμό συμμετείχε μια άγνωστη γυναίκα. Η έκρηξη προκάλεσε το σπάσιμο των παραθύρων και οι εικόνες που κυκλοφορούσαν στα μέσα κοινωνικής δικτύωσης έδειχναν ανθρώπους να αιμορραγούν. Αν και εντοπίστηκαν ορισμένες βασικές πτυχές για το συμβάν, δεν είναι ακόμη σαφές ποιο ήταν το κίνητρο της βομβιστικής επίθεσης. Ο Τούρκος Πρόεδρος Ρετζέπ Ταγίπ Ερντογάν αρνήθηκε ότι ήταν σαφές ότι επρόκειτο για τρομοκρατική επίθεση, αλλά οι αρχικές αναφορές του κυβερνήτη της Κωνσταντινούπολης έμοιαζαν ότι ήταν πιθανό. Περίπου μια ώρα μετά την έκρηξη, εκδόθηκε απαγόρευση μετάδοσης από το Ποινικό Δικαστήριο της Κωνσταντινούπολης για όλες τις οπτικές και ακουστικές ειδήσεις και τους ιστότοπους κοινωνικής δικτύωσης που σχετίζονται με το περιστατικό. Το CNN Türk και το TRT δεν έκαναν πια ρεπορτάζ για αυτό. Οι ταχύτητες του Διαδικτύου σε όλη την Τουρκία μειώθηκαν σημαντικά μετά από αυτό το γεγονός. Πολλοί πολιτικοί ηγέτες ευχήθηκαν τα συλλυπητήριά τους στα μέσα ενημέρωσης, αναφέροντας επίσης ότι το γεγονός ήταν υπόθεση τρομοκρατίας.Ο Τούρκος Πρόεδρος δήλωσε: Μετά την προδοτική επίθεση, μέλη της αστυνομίας μας πήγαν στο σημείο και οι τραυματίες μας στάλθηκαν στα γύρω νοσοκομεία. Οι προσπάθειες να καταληφθεί η Τουρκία και το τουρκικό έθνος μέσω της τρομοκρατίας δεν θα φτάσουν τον στόχο τους, όπως έκαναν σήμερα και αύριο...
Αμπούλ Γαρίμπ

Ο μάγιστρος Αμπούλ Γαρίμπ Αρσρουνί (ή Απνελγαρίπης, Αμπελγκαρίμπ, Απλαρίμπ Αρτσρουνί) ήταν Βυζαντινός κυβερνήτης της Ταρσού, στην Κιλικία, καταγόμενος από την αρμένικη περιοχή του Βασπουρακάν. Ήταν γιος του Χασάν, ο οποίος ήταν γιος του Χατσίγκ.

 Το 1042, ορίστηκε κυβερνήτης της Κιλικίας από τον αυτοκράτορα Κωνσταντίνο Θ΄ Μονομάχο και είχε την έδρα του στην πόλη της Ταρσού. Αρμένικης καταγωγής, είχε ασπαστεί την Ελληνική Ορθόδοξη Εκκλησία, κάτι που τον κατέστησε ιδιαίτερα απεχθή στους « Μονοφυσίτες» συμπατριώτες του. Σύμφωνα με τον Βαρντάν Αρεβέλτσι, ήλεγχε τις πόλεις της Μοψουεστίας, των Άδανων, του Λαμπρού και του Βάρβαρου. Ο ιστορικός Βαχάν Κουρκτζιάν αναφέρει ότι συγγένευε με τον Χετουμίδη Οσχίν Α΄, άρχοντα του Λαμπρού. Απέκτησε αρκετές κόρες: μία εξ αυτών νυμφεύθηκε τον πρίγκιπα Δαυίδ, γιο του πρώην βασιλιά Κακίκιο Β΄ Μπαγκρατουνί, ο οποίος είχε παραχωρήσει το βασίλειό του αντί αρκετών βυζαντινών θεμάτων γύρω από την Καισάρεια της Καππαδοκίας. Ο Βαρντάν Αρεβέλτσι αναφέρει ότι ο Δαυίδ, διατηρώντας τεταμένες σχέσεις με τον πεθερό του, φυλακίστηκε και ο Κακίκιος κατέφθασε στην Ταρσό, προκειμένου να επιχειρήσει να τον ελευθερώσει, ωστόσο τα στρατεύματά του κατατροπώθηκαν. Ωστόσο, μετά τον θάνατο του Κακίκιου, ο Αμπούλ Γαρίμπ δηλητηρίασε τον γαμπρό του. Η εκδοχή των γεγονότων σύμφωνα με τον Ματθαίο της Έδεσσας, ωστόσο, είναι λίγο διαφορετική, καθώς αναφέρει ότι ο Κακίκιος Β΄ πέτυχε να απελευθερώσει τον γιο του, ο οποίος ήταν φυλακισμένος στο Βάρβαρον, αν και σε κάθε περίπτωση, ο Δαυίδ απεβίωσε δηλητηριασμένος από τον πεθερό του. μία άλλη νυμφεύθηκε τον Χετουμίδη Οσχίν Α΄, άρχοντα του Λαμπρού.Του αποδίδεται, επίσης, μία άλλη κόρη η οποία νυμφεύθηκε τον Γκαλεράν ντυ Πουϊζέ, έναν σύντροφο του Βαλδουίνου ντυ Μπουρ, κόμη της Έδεσσας, ωστόσο πατέρας της κοπέλας αυτής ήταν ένας συνώνυμος, ο Αμπελγαρίκ, γιος του Βασάκ και άρχοντας του Μπιρέκ, του οποίου το φρούριο κατελήφθη από τον Βαλδουίνο Β΄ το 1116. Μία σφραγίδα του Αμπουλ Γαρίμπ βρέθηκε κοντά στην Ταρσό. Αναπαριστά τον Άγιο Γεώργιο με την επιγραφή "Κύριε βοήθει τῷ σῷ δούλῳ ᾿Απνελγαρίπῃ μαγίστρῳ". Dostourian, Ara Edmond (1993). Armenia and the crusades, tenth to twelfth centuries (στα Αγγλικά). Lanham: University Press of America. . Thomson, Robert W. (1989). Historical Compilation of Vardan Arewelc (στα Αγγλικά). Dumbarton Oaks Papers 43. σελίδες 125–226. .
Κούλης Αποστολίδης

Ο Κυριάκος «Κούλης» Αποστολίδης (γενν. 3 Μαρτίου 1946, Θεσσαλονίκη) είναι Έλληνας πρώην ποδοσφαιριστής. Ξεκίνησε τη σταδιοδρομία του στη Νορθ Αμέρικαν Σόκερ Λιγκ (NASL) και την τελείωσε στον ΠΑΟΚ. Ο Αποστολίδης αναδείχθηκε κορυφαίος σκόρερ της NASL το 1971 και αργότερα κέρδισε έξι συμμετοχές με την Εθνική Ελλάδας. Επίσης, έχει επίσης υπάρξει προπονητής στην Α΄ Εθνική, πιο την πιο πρόσφατα ομάδα τον ΠΑΟΚ.

 Ο Αποστολίδης εντάχθηκε στον ΠΑΟΚ το 1959, κάνοντας το ντεμπούτο του με την πρώτη ομάδα το 1963. Το 1964, έφυγε για σπουδές στις Ηνωμένες Πολιτείες. Εκεί παρακολούθησε το Πανεπιστήμιο του Σαν Φρανσίσκο, όπου έπαιξε στην ανδρική ομάδα από το 1964 έως το 1967 και στην Ελληνοαμερικανός Σαν Φρανσίσκο στην τοπική ερασιτεχνική κατηγορία του Σαν Φρανσίσκο. Τον τελευταίο χρόνο του, επιλέχθηκε στην All American Πρώτη Ομάδα. Το 1968, ο Αποστολίδης υπέγραψε με τους Βανκούβερ Ρόγιαλς της Νορθ Αμέρικαν Σόκερ Λιγκ. Οι Ρόγιαλς διαλύθηκαν στο τέλος της σεζόν και ο Αποστολίδης μετακόμισε στους Ντάλας Τορνέιντο. Το 1969, έπαιξε ως αμυντικός, κερδίζοντας την ανάδειξή του στην Πρώτη Ομάδα του NASL. Το 1970, μετακινήθηκε στην επίθεση. Η κίνηση αποπληρώθηκε αμέσως για τους Τορνέιντο, καθώς ο Αποστολίδης οδήγησε την κούρσα του κορυφαίου σκόρερ στο πρωτάθλημα, ισοβαθμώντας με τον Κάρλος Μετιντιέρι για την πρώτη θέση. Επιλέχθηκε στην Δεύτερη Ομάδα NASL του 1970. Το 1971, κέρδισε τον τίτλο πρωταθλήματος και τερμάτισε τέταρτος στην κατηγορία των κορυφαίων σκόρερ, αλλά άφησε το NASL στο τέλος της σεζόν να επιστρέψει στην Ελλάδα, όπου υπέγραψε με τον ΠΑΟΚ. Ο Αποστολίδης κέρδισε έξι συμμετοχές με την Εθνική Ελλάδας μεταξύ 1972 και 1976. Το πρώτο του παιχνίδι ήταν μία ήττα με 5-0 εναντίον της Ολλανδίας στις 16 Φεβρουαρίου 1972. Το τελευταίο του ήταν μία νίκη με 1-0 επί της Πολωνίας στις 6 Μαΐου 1976. Σε αυτό το παιχνίδι, αντικατέστησε τον Μάικ Γαλάκο στο 63ο λεπτό. Ντάλας ΤορνέιντοΝορθ Αμέρικαν Σόκερ Λιγκ: 1971ΠΑΟΚΠρωτάθλημα Ελλάδας: 1975-76 Κύπελλο Ελλάδας: 1971-72, 1973-74ΑτομικέςΚορυφαίος σκόρερ NASL: 1970 NASL All-Star Δεύτερη Oμάδα: 1970 Στατιστικά NASL
Έσθερ Ασίμπο

Η Έσθερ Ασίμπο (ισπανικά: Esther Acebo) είναι η ισπανίδα ηθοποιός, παρουσιάστρια και δημοσιογράφος. Ως ηθοποιός έχει εμφανιστεί στη ταινία Los encantados (ελληνικά: Η μαγεμένη) το 2016 και έγινε ευρέως γνωστή από τη σειρά "La casa de papel" (ελληνικά: Η τέλεια ληστεία) που προβλήθηκε στο Netflix από το 2017 έως και το 2021.

 Η Έσθερ σπούδασε φυσική άσκηση και επιστήμη του αθλητισμού, στο Πανεπιστήμιο Castilla-La Mancha από το 2001 έως 2005. Συνδύασε τις σπουδές της με μαθήματα υποκριτικής. Η πρώτη ευκαιρία που της δόθηκε ήταν ως παρουσιάστρια του παιδικού προγράμματος Kosmi Club. Μετά από αυτό έγινε παρουσιάστρια του Non Stop People, στο κανάλι Movistar +. Συνέχισε να εργάζεται ως ηθοποιός και έκανε το ντεμπούτο της στην εθνική τηλεόραση με το "Άγγελο ή Δέμονας" (ισπ.: Ángel o Demonio) στο κανάλι Telecinco. Επίσης, έπαιξε σε μια ταινία του Ρικάρδο Ντάβιλα (ισπ.: Ricardo Dávila), "οι Μαγεμένοι" (ισπ.: Los Encantados), που κυκλοφόρησε μέσω διαδικτύου. Στις 2 Μαΐου 2017 πρωταγωνίστησε στη σειρά "La casa de papel"(ελληνικά: Η τέλεια ληστεία) που έκανε πρεμιέρα στο κανάλι Antena 3. Σε αυτή τη σειρά ο ρόλος της Έσθερ είναι η Μόνικα Γκαθταμπίδε (ισπ.: Mónica Gaztambide), ο οποίος είναι ένας από τους κύριους χαρακτήρες. Τον φετινό Μάρτιο έφερε στο κόσμο την κόρη της Σολ.
It's Hard

It's Hard είναι ο τίτλος του δέκατου άλμπουμ του βρετανικού ροκ συγκροτήματος The Who, το οποίο κυκλοφόρησε τον Σεπτέμβριο του 1982 μέσω της δισκογραφικής εταιρείας "Polydor Records" στην Μεγάλη Βρετανία και της "Warner Bros." στις Ηνωμένες Πολιτείες. Επανεκδόθηκε στις 19 Μαΐου 1997 από την "Polydor" με τέσσερα επιπλέον κομμάτια.Αυτός ήταν ο τελευταίος δίσκος του συγκροτήματος πριν την διάλυση του μετά το τέλος της περιοδείας που ακολούθησε την κυκλοφορία του άλμπουμ, ενώ είναι και η τελευταία στούντιο κυκλοφορία των The Who στην οποία συμμετείχαν ο μπασίστας Τζον Εντουίστλ και ο ντράμερ Κένι Τζόουνς. Το "It's Hard" σκαρφάλωσε στο # 11 στην πατρίδα του συγκροτήματος και το # 8 στο Billboard, όπου βραβεύθηκε ως χρυσό.

 1. Athena (Townshend) - 3:462. It's Your Turn (Entwistle) - 3:393. Cooks County (Townshend) - 3:514. It's Hard (Townshend) - 3:475. Dangerous (Entwistle) - 3:366. Eminence Front (Townshend) - 5:397. I've Known No War (Townshend) - 5:568. One Life's Enough (Townshend) - 2:229. One at a Time (Entwistle) - 3:2010. Why Did I Fall for That (Townshend) - 3:5611. A Man Is a Man (Townshend) - 3:5612. Cry If You Want (Townshend) - 5:18 It's Hard (άλμπουμ)Ηνωμένες Πολιτείες (RIAA Certification): Χρυσός Καναδάς (CRIA Certification): Χρυσός Το "It's Hard" ηχογραφήθηκε από τους εξής μουσικούς: Ρότζερ Ντάλτρι - φωνητικά, κιθάρα Πιτ Τάουνσεντ - κιθάρα, συνθεσάιζερ, πιάνο, φωνητικά Τζον Εντουίστλ - μπάσο, χάλκινα, συνθεσάιζερ, φωνητικά Κένι Τζόουνς - τύμπανα, κρουστάΓκεστ συμμετοχέςΆντι Φέργουεδερ Λόου - κιθάρα Τιμ Γκόρμαν - συνθεσάιζερ It's Hard - The Who | Songs, Reviews, Credits, Awards | AllMusic The Who - It's Hard (album review ) | Sputnikmusic The Who It's Hard Album Review | Rolling Stone
Μπασάρ Ουάρντα

Ο σεβασμιότατος Μπασάρ Ουάρντα (ιταλικά: Bashar Warda, αραβική: بشار متي وردة). Γεννήθηκε στις 15 Ιουνίου 1969) είναι αρχιεπίσκοπος της Καθολικής Εκκλησίας Χαλδαίων, με έδρα στο Αρμπίλ (Arbil) του Ιράκ, όπου υποδείχθηκε στις 24 Μαΐου 2010, αντικαθιστώντας τον Γιακούμπ Ντένχα Σερ (Yacoub Denha Scher).;

 Γεννήθηκε στις 1969 στη Βαγδάτη, Σπούδασε στη θεολογική σχολή της Βαγδάτης, όπου χειροτονήθηκε ιερέας το 1993. Το εισήλθε στο "Congregazione dei Redentoristi", στην Φλάνδρα. Αποφοίτησε από το Καθολικό Πανεπιστήμιο της Λέουβεν, και επέστρεψε στο Ιράκ το 1999. Το 2009 η επισκοπική σύνοδος της Καθολικής Εκκλησίας των Χαλδαίων τον εξέλεξε Αρχιεπίσκοπο της Αρμπίλ. Μετά την έγκριση του Πάπα Βενεδίκτου ΙΣΤ΄, χειροτονήθηκε στις 3 Ιουλίου 2010 από τον Πατριάρχη (Καρδινάλιο) Εμμανουήλ III (Emmanuel III Delly).; ΄ Ιστότοπος της Αρχιεπισκοπής του Αρμπίλ diocese/dpian.html Catholic Hierarchy
Filler

Filler (δηλαδή «γέμισμα» σε ελεύθερη απόδοση) λέγεται ένα επεισόδιο μιας (τηλεοπτικής συνήθως) σειράς που αποκλίνει από το βασικό θεματικό πυρήνα και προβάλλει άσχετα γεγονότα που χαρακτηρίζονται όμως από την θεματική της σειράς. Δεν συνεισφέρει κάτι στη βασική πλοκή και δεν είναι απαραίτητο για να την κατανοήσει κάποιος. Χρησιμοποιείται συνήθως για να ενδυναμώσει κάποια ιστορία που χαρακτηρίζεται από αδυναμία στην πλοκή ή καμιά φορά για να εμπλουτίσει τις γνώσεις μας πάνω σε κάποιον δευτερεύοντα χαρακτήρα του οποίου η προσωπική ιστορία δεν μπορεί να ενταχθεί ομαλά στην κυρίως πλοκή. Αν και συχνά ανεκτά, τα fillers δέχονται συχνά έντονη κριτική από τους φίλους των σειρών για απαράδεκτες αποκλίσεις από την κυρίως πλοκή και για απρόσεκτη χρήση των χαρακτήρων, καθώς πράξεις τους στα fillers θα μπορούσαν να προκαλέσουν συνέπειες στο μέλλον και αντίθετα ξεχνιούνται αμέσως.

 Ο όρος Filler χρησιμοποιείται συχνά για να χαρακτηρίσει ορισμένα επεισόδια anime σειρών (ιαπωνικά κινούμενα σχέδια) που βασίζονται σε manga (ιαπωνικά κόμικ). Καθώς ένα επεισόδιο anime μπορεί να αντιστοιχεί σε μερικά κεφάλαια του manga, τα fillers χρησιμεύουν στο να δώσουν χρόνο στο manga να προχωρήσει μπροστά, ώστε να μπορέσει να τροφοδοτήσει αργότερα το anime με υλικό. Για παράδειγμα, μπορεί σε μια anime σειρά δράσης, να υπάρξει ένα filler που να αφηγείται την εκδρομή των ηρώων σε μια παραλία, χωρίς αυτή η εκδρομή όμως να επηρεάζει τα βασικά τεκταινόμενα της σειράς. Συχνά τα fillers σχετίζονται με το περιττό και με το χαμηλής ποιότητας και γι'αυτό, επί το πλείστον, είναι ανεπιθύμητα. Δέχονται την ίδια κριτική με τα αντίστοιχα των τηλεοπτικών σειρών. Επιπροσθέτως, αν υπάρχει ελάχιστη επικοινωνία μεταξύ δημιουργών anime και manga, μπορεί οι πρώτοι να παρέμβουν έτσι στην πλοκή που να δημιουργήσει προβλήματα στους δεύτερους ή να τους ρίξει σε αντιφάσεις. Συχνά για να μην συμβεί αυτό αναγκαστικά οι δημιουργοί του anime περιορίζονται πολύ στο είδος ιστοριών που μπορούν να παράγουν και στο πλήθος χαρακτήρων που μπορούν να χρησιμοποιήσουν, με αποτέλεσμα να δημιουργούν υλικό χαμηλής ποιότητας. Αρκετές σειρές δεν επέστρεψαν ποτέ ξανά στο manga, και κάποιες αναγκάστηκαν να σταματήσουν την προβολή τους μετά την πτώση του ενδιαφέροντος για αυτές μετά από μακροσκελή κύκλο fillers.
Φίλιππος Λουδοβίκος Γ΄ του Χάναου-Μύντσενμπεργκ

Ο Φίλιππος Λουδοβίκος Γ΄, γερμ.: Philipp Ludwig III von Hanau-Münzenberg (26 Νοεμβρίου 1632 - 12 Νοεμβρίου 1641) από τον Οίκο του Χάναου ήταν κόμης του Χάναου-Μύντσενμπεργκ το διάστημα 1638-1641.

 Ήταν ο μόνος επιζήσας γιος του Φιλίππου-Μαυρικίου κόμη του Χάναου-Μύντσενμπεργκ και της Σιβύλλας-Χριστίνας των Τσέρινγκεν, κόρης του Ιωάννη-Γεωργίου Α΄ πρίγκιπα του Άνχαλτ-Ντέσαου. Reinhard Dietrich: Die Landesverfassung in dem Hanauischen, in the series Hanauer Geschichtsblätter, vol. 34, Hanau, 1996, (ISBN 3-9801933-6-5), p. 96 Jacobus Hindermeier: Leichenpredigt, Straßburg, 1641 Reinhard Suchier: Genealogie des Hanauer Grafenhauses in: Festschrift des Hanauer Geschichtsvereins zu seiner fünfzigjährigen Jubelfeier am 27. August 1894, Hanau, 1894 Ernst J. Zimmermann: Hanau Stadt und Land, 3rd ed., Hanau, 1919, reprinted 1978
Φιράς Αλ Χατίμπ

Ο Φιράς Μοχάμεντ Αλ Χατίμπ (αραβικά: فراس محمد الخطيب, γεννήθηκε 9 Ιουνίου 1983) είναι Σύρος πρώην ποδοσφαιριστής που συνήθως αγωνιζόταν ως επιθετικός. Είναι πρώτος σκόρερ στην ιστορία της Εθνικής Συρίας με 36 γκολ.

 Ο Αλ Χατίμπ ξεκίνησε την επαγγελματική του καριέρα στο πρωτάθλημα Συρίας με την Αλ Καράμα το 1999. Στις 6 Οκτωβρίου 2000 σε ηλικία 17 ετών σημείωσε το πρώτο του γκολ στην Πρέμιερ Λιγκ Συρίας στον αγώνα με αντίπαλο την Αλ Φουτόβα, που έληξε με 1–1. Στη χώρα του έπαιξε μόνο για τρία χρόνια και τον Αύγουστο του 2002 μετακόμισε στο Κουβέιτ και την Αλ Νασρ, ενώ από την επόμενη σεζόν αγωνίστηκε με την Ελ Αραμπί. Εκεί είχε μακράν το πιο επιτυχημένο κομμάτι της σταδιοδρομίας του και πέτυχε 133 γκολ μέσα σε έξι σεζόν.Στις 24 Αυγούστου 2009 υπέγραψε συμβόλαιο με το σύλλογο του Κουβέιτ Καντσία ΣΚ. Στα πρώτα πέντε παιχνίδια της σεζόν για την ομάδα του, σκόραρε πέντε φορές και τρία συνεχόμενα πρωταθλήματα. Ακολούθησε αλλαγές ομάδων μέχρι την επάνοδό του στην Ελ Αραμπί το 2014, όπου είχε δύο ακόμα επιτυχημένες σεζόν αναδεικνυόμενος δύο συνεχόμενες χρονιές πρώτος σκόρερ του πρωταθλήματος. Την επόμενη σεζόν με την Κουβέιτ ΣΚ κατέκτησε τρεις εγχώριους τίτλους. Έγινε πρώτος σκόρερ στην ιστορία του πρωταθλήματος Κουβέιτ το 2018 αγωνιζόμενος με την Αλ Σαλμίγια φτάνοντας τα 147 γκολ συνολικά, και τα 210 σε όλες τις εσωτερικές διοργανώσεις του Κουβέιτ. Επέστρεψε στην πατρίδα του το 2019 με την ολοκλήρωση της καριέρας του.Ο Αλ Χατίμπ αγωνίστηκε σε μικρές ομάδες της Εθνικής Συρίας πετυχαίνοντας πολλά γκολ. Σκόραρε το πρώτο του γκολ με την Εθνική ανδρών το 2002 στα προκριματικά του Παγκοσμίου Κυπέλλου του 2002 σε ηλικία 19 ετών με αντίπαλο το Λάος (αποτέλεσμα 9–0). Ήταν βασικό στέλεχος και αρχηγός της ομάδας μέχρι το 2012. Αγωνίστηκε συνολικά 72 φορές και σημείωσε 36 γκολ. Ο τελευταίος αγώνας του ήταν στις 5 Σεπτεμβρίου 2019 με αντίπαλο τις Φιλιππίνες και έτσι έγινε ο πρώτος Ασιάτης και ο έβδομος συνολικά παίκτης στον κόσμο που συμμετείχε σε προκριματικά έξι Παγκοσμίων Κύπελλων. Ο Αλ-Χατίμπ χαίρει μεγάλης εκτίμησης στον αραβικό κόσμο και ιδιαίτερα στη χώρα καταγωγής του τη Συρία και τα κράτη του Κόλπου, όπου αγωνίστηκε πολλά χρόνια, λόγω των πολλαπλών γκολ του. Συνολικά, σε επαγγελματικό επίπεδο και σε επίσημους αγώνες σημείωσε 349 τέρματα. Ελ Αραμπί Κύπελλο Εμίρη του Κουβέιτ (3) : 2004–05, 2005–06, 2007–08 Κύπελλο Πρίγκιπα Κουβέιτ (2) : 2006–07, 2014–15 Σούπερ Κύπελλο Κουβέιτ : 2007–08Καντσία ΣΚ Πρωτάθλημα Κουβέιτ (3) : 2009–10, 2010–11, 2011–12 Κύπελλο Εμίρη Κουβέιτ (2) : 2009–10, 2011–12 Σούπερ Κύπελλο Κουβέιτ : 2009Κουβέιτ ΣΚ Σούπερ Κύπελλο Κουβέιτ : 2016 Πρωτάθλημα Κουβέιτ : 2016–17 Κύπελλο Εμίρη Κουβέιτ : 2016–17 Κύπελλο Πρίγκιπα Κουβέιτ : 2016–17Ατομικές διακρίσεις Πρώτος σκόρερ πρωταθλήματος Κουβέιτ (4) : 2004–05 (13 γκολ), 2010–11 (14 γκολ), 2014–15 (20 γκολ), 2015–16 (23 γκολ) Πρώτος σκόρερ Κυπέλλου Εμίρη Κουβέιτ : 2004–05 Πρώτος σκόρερ Κυπέλλου Πρίγκιπα του Κουβέιτ : 2002–03 Κατάλογος κορυφαίων διεθνών σκόρερ ποδοσφαίρου ανδρών ανά χώρα
Ανατολική Ορθοδοξία στην Ευρώπη

Η Ανατολική Ορθοδοξία στην Ευρώπη αποτελεί το δεύτερο μεγαλύτερο χριστιανικό δόγμα. Οι Ανατολικοί Ορθόδοξοι Χριστιανοί είναι κυρίως παρόντες στην Ανατολική και Νοτιοανατολική Ευρώπη. Χώρες με σημαντική παρουσία ορθόδοξων χριστιανών στην Ανατολική Ευρώπη, είναι η Λευκορωσία, η Βουλγαρία, η Κύπρος, η Γεωργία, η Ελλάδα, η Μολδαβία, το Μαυροβούνιο, τα Σκόπια, η Ρουμανία, η Ρωσία, η Σερβία και η Ουκρανία .

 Το μεγαλύτερο κομμάτι της Ανατολικής Ευρώπης είχε κομμουνιστικά κράτη μετά τον Β' Παγκόσμιο Πόλεμο . Ανατολική Ορθοδοξία στη Μολδαβία, 97,0% (απογραφή 2017) Ανατολική Ορθοδοξία στην Ελλάδα, 90% Ανατολική Ορθοδοξία στη Σερβία, 84,6% (απογραφή 2011) Ανατολική Ορθοδοξία στη Ρουμανία, 81,0% (απογραφή 2015) Ανατολική Ορθοδοξία στη Γεωργία, 83,4% (απογραφή 2014) Ανατολική Ορθοδοξία στην Κύπρο, 73,2% ( est. ) Ανατολική Ορθοδοξία στη Βουλγαρία, 77% (απογραφή 2011) Ανατολική Ορθοδοξία στο Μαυροβούνιο, 72,1% (απογραφή 2011) Ανατολική Ορθοδοξία στα Σκόπια, 69,6% Ανατολική Ορθοδοξία στη Ρωσία, 79% Ανατολική Ορθοδοξία στην Ουκρανία, 67,3% Ανατολική Ορθοδοξία στη Λευκορωσία, 73% (απογραφή 2011) Ανατολική Ορθοδοξία στη Βοσνία-Ερζεγοβίνη, 31,0% (απογραφή 2013) Ανατολική Ορθοδοξία στην Αλβανία, 20% Ανατολική Ορθοδοξία στη Λετονία, 19,4% (απογραφή 2011) Ανατολική Ορθοδοξία στην Εσθονία, 16,15% (απογραφή 2011) Ανατολική Ορθοδοξία στην Αυστρία, 8,8% (απογραφή 2018) Ανατολική Ορθοδοξία στη Λιθουανία, 4,9% (απογραφή 2011) Ανατολική Ορθοδοξία στην Κροατία, 4,44% (απογραφή 2011) Ανατολική Ορθοδοξία στην Ιταλία, 3,5% Ανατολική Ορθοδοξία στη Γερμανία, 2,4% Ανατολική Ορθοδοξία στη Σλοβενία, 2,3% (απογραφή 2002) Ανατολική Ορθοδοξία στην Ισπανία, 2,2% Ανατολική Ορθοδοξία στην Πολωνία, 1,5% Ανατολική Ορθοδοξία στη Δημοκρατία της Ιρλανδίας, 1,3% (2017) Ανατολική Ορθοδοξία στη Φινλανδία, 1,09% (απογραφή 2020) Ανατολική Ορθοδοξία στη Σλοβακία, 0,9% (απογραφή 2011) Ανατολική Ορθοδοξία στη Νορβηγία, 0,22% (2012) Ανατολική Ορθοδοξία στην Ουγγαρία, 0,1% (απογραφή 2011) Ανατολική Ορθοδοξία στην Αρμενία, 0,1% (απογραφή 2011) Βυζαντινή Κοινοπολιτεία Άγιον Όρος Victoria Clark (21 Νοεμβρίου 2011). Why Angels Fall: A Journey Through Orthodox Europe from Byzantium to Kosovo. Pan Macmillan. ISBN 978-1-4472-1639-1. Jonathan Shepard (2007). The Expansion of Orthodox Europe: Byzantium, the Balkans and Russia. Ashgate Variorum. ISBN 978-0-7546-5920-4. Jonathan Sutton· William Peter van den Bercken (2003). Orthodox Christianity and Contemporary Europe: Selected Papers of the International Conference Held at the University of Leeds, England, in June 2001. Peeters Publishers. σελίδες 92–. ISBN 978-90-429-1266-3. Alexandru Duţu (1 Ιανουαρίου 1998). Political Models and National Identities in "Orthodox Europe". Babel. ISBN 978-973-48-1042-0. Kiminas, Demetrius (2009). The Ecumenical Patriarchate: A History of Its Metropolitanates with Annotated Hierarch Catalogs. Wildside Press LLC. ISBN 9781434458766. Obolensky, Dimitri (1974) [1971]. The Byzantine Commonwealth: Eastern Europe, 500-1453. London: Cardinal. ISBN 9780351176449. Ostrogorsky, George (1956). History of the Byzantine State. Oxford: Basil Blackwell. Πρότυπο:Eastern Orthodoxy in Europe
Λακτόζη

Η λακτόζη είναι ένα σάκχαρο που βρίσκεται κυρίως στο γάλα και σχηματίζεται από γαλακτόζη και γλυκόζη. Ανάλογα με το είδος και την προέλευση του γάλακτος, η λακτόζη αποτελεί το 2-8% του βάρους του.

 Η λακτόζη είναι δισακχαρίτης αποτελούμενος από ένα μόριο γαλακτόζης και ένα μόριο γλυκόζης, ενωμένα μεταξύ τους με β-1→4 γλυκοζιτικό δεσμό. Η συστηματική ονομασία της είναι β-D-γαλακτοπυρανοζυλο-(1→4)-D-γλυκόζη. Το μόριο της γλυκόζης μπορεί να έχει την μορφή είτε α-πυρανόζης είτε β-πυρανόζης, ενώ η γαλακτόζη απαντάται μόνο στην μορφή β-πυρανόζης. Συνεπώς, οι ονομασίες α-λακτόζη και β-λακτόζη αναφέρονται αποκλειστικά στις ανωμερείς μορφές του δακτυλίου της γλυκοπυρανόζης. Η λακτόζη μπορεί να υποστεί υδρόλυση και να διασπαστεί σε γλυκόζη και γαλακτόζη. Σε αλκαλικό διάλυμα μπορεί να ισομερειωθεί σε λακτουλόζη. Με καταλυτική υδρογόνωση της λακτόζης παράγεται η λακτιτόλη, μια πολυαλκοόλη που χρησιμοποιείται ως γλυκαντική ουσία. Τα βρέφη των θηλαστικών τρέφονται με το μητρικό γάλα, το οποίο είναι πλούσια πηγή λακτόζης. Ωστόσο η λακτόζη δεν μπορεί να αξιοποιηθεί απευθείας από τον οργανισμό. Γι'αυτό το έντερο εκκρίνει το ένζυμο λακτάση, που διασπά το μόριο της λακτόζης στα δύο απλά σάκχαρα γαλακτόζη και γλυκόζη, τα οποία μπορούν στη συνέχεια να απορροφηθούν από τον οργανισμό. Επειδή το γάλα είναι σχεδόν αποκλειστική πηγή λακτόζης, τα περισσότερα θηλαστικά σταματούν να παράγουν το ένζυμο λακτάση όσο μεγαλώνουν και παύουν την κατανάλωση γάλακτος. Ειδικά όμως στους ανθρώπους, η συνεχιζόμενη κατανάλωση γάλακτος από βοοειδή και αιγοπρόβατα, καθώς και γαλακτοκομικών ειδών που παρασκευάζονται από αυτό, έχει συνήθως ως αποτέλεσμα να συνεχίζεται η παραγωγή λακτάσης από τον οργανισμό ακόμη και σε μεγάλη ηλικία, επιτρέποντας έτσι την διάσπαση της λακτόζης. Είτε λόγω κληρονομικών παραγόντων είτε λόγω μακραίωνης απουσίας γαλακτοκομικών προϊόντων από τη διατροφή συγκεκριμένων πληθυσμών, είναι ενδεχόμενο σε πολλά άτομα να απουσιάζει το γονίδιο της λακτάσης. Υπολογίζεται ότι αυτό συμβαίνει περίπου στο 30% των Ευρωπαίων και σε πάνω από 70% του πληθυσμού της Ασίας, Αφρικής και Ωκεανίας. Το αποτέλεσμα είναι να δημιουργείται δυσανεξία στη λακτόζη, δηλαδή να μην μπορεί ο οργανισμός να πέψει το γάλα και να αφομοιώσει τη λακτόζη. Σε περίπτωση κατανάλωσης γάλακτος ή γαλακτοκομικών ειδών η δυσανεξία αυτή εκδηλώνεται με γαστρεντερικά συμπτώματα όπως κοιλιαλγίες, δυσφορία, πρήξιμο και έντονη δημιουργία αερίων. Η λακτόζη βρίσκει πολλές εφαρμογές στη βιομηχανία τροφίμων. Χρησιμοποιείται σε γλυκά και άλλα προϊόντα ζαχαροπλαστικής, σε ζύμες και ψωμιά, ακόμη και σε λουκάνικα, γιατί βελτιώνει τη γεύση και δίνει όγκο στο σκεύασμα.
Γκάζι (συνοικία)

Το Γκάζι (παλαιότερα Γκαζοχώρι ή και Φωταέριο) είναι συνοικία της Αθήνας, μεταξύ της Ιεράς Οδού και της οδού Πειραιώς. Οφείλει την ονομασία της στις γειτονικές εγκαταστάσεις του φωταερίου.

 Το εργοστάσιο παραγωγής αεριόφωτος ιδρύθηκε το 1857. Γύρω στο 1910 εγκαταστάθηκαν στην περιοχή οίκοι ανοχής της Αθήνας, κάτι που είχε ως αποτέλεσμα να αποκαλείται εκείνη την εποχή η περιοχή και οι οίκοι ανοχής γκάζι ή γκαζοχώρι. Με το όνομα γκαζοχωρίτης αποκαλούνταν ο τακτικός θαμώνας των οίκων αυτών, ενώ γκαζοχωρίτισσα η κάθε ιερόδουλη που δούλευε εκεί. Γύρω από το εργοστάσιο φωταερίου άρχισαν σταδιακά να οικοδομούνται στα μέσα του 20ού αιώνα χαμηλές κατοικίες με λίγα δωμάτια και μεγάλες αυλές που φιλοξενούσαν πολυμελείς οικογένειες των Αθηνών. Επρόκειτο για υποβαθμισμένη περιοχή, ενώ χαρακτηριστικός δρόμος ήταν η οδός Βουτάδων, όπου βρισκόταν το εργοστάσιο. Το 1967 εξαιτίας των δύσκολων κοινωνικών και οικονομικών συνθηκών που επικρατούσαν στη βόρεια Ελλάδα, οικογένειες μουσουλμάνων κατέβηκαν στην Αθήνα και εγκαταστάθηκαν στο Γκάζι, αναζητώντας εργασία στο εργοστάσιο παραγωγής αεριόφωτος. Με το πέρασμα των ετών, στην περιοχή σταδιακά άνοιξαν πολυάριθμα συνεργεία αυτοκινήτων και συναφή καταστήματα ενώ την ίδια περίοδο στην συνοικία εγκαταστάθηκαν νέοι οίκοι ανοχής. Την 1η Οκτωβρίου του 1984 το εργοστάσιο παραγωγής αεριόφωτος έπαψε οριστικά να λειτουργεί μετά τις έντονες διαμαρτυρίες των κατοίκων της περιοχής και σήμερα στο χώρο του λειτουργεί η Τεχνόπολις του Δήμου Αθηναίων. Μετά το 2000, το Γκάζι παρουσιάζει τάσεις αστικού εξευγενισμού. Η περιοχή εμφανίζει δραστήρια νυχτερινή ζωή και λειτουργούν νυχτερινά κέντρα, καφέ, εστιατόρια και gay-friendly καταστήματα. Στην περιοχή έχει εγκατασταθεί επίσης παράρτημα του Μουσείου Μπενάκη. Σημείο κατατεθέν αποτελεί η Τεχνόπολις του Δήμου Αθηναίων που λειτουργεί σήμερα ως πολυδύναμο πολιτιστικό κέντρο. Το Γκάζι έχει συνδεθεί με το Θησείο μέσω των πεζοδρομήσεων της Ερμού, της κατασκευής πάρκων και ελεύθερων χώρων, ενώ σημείο-σταθμός στην ανάπτυξή του στάθηκε η λειτουργία του σταθμού μετρό Κεραμεικός. Άντζελα Μπρούσκου, σκηνοθέτρια και ηθοποιός. Τεχνόπολις Ευγενία Μπουρνόβα, Γιάννης Στογιαννίδης, "Γκαζοχώρι. Ιστορία μίας συνοικίας (1857-1980)", Athens Social Atlas (Δεκέμβριος 2018). ιστοσελίδα: athenssocialatlas.gr. Επίσημος ιστότοπος (Δήμος Αθηναίων) (Δημοσιογραφική έρευνα Σόνιας Ζαχαράτου-"Της ημέρας...εικόνες" - Γκάζι -1982 - Μουσειακό Αρχείο)
Η Εποχή της Μελισσάνθης

Η εποχή της Μελισσάνθης (έργο 37) είναι μουσικό έργο του Μάνου Χατζιδάκι, αυτοβιογραφικού χαρακτήρα, σε ποίηση του ιδίου του συνθέτη. Το έργο αναφέρεται στην εποχή της απελευθέρωσης από τους Γερμανούς (1944) και στα γεγονότα που την σημάδεψαν.

 Η εποχή που η Ελλάδα απελευθερώθηκε από τη γερμανική κατοχή που είχε ως συνέχεια τα Δεκεμβριανά και τον Εμφύλιο κατέχει κεντρική θέση στην πολιτική σκέψη του Μάνου Χατζιδάκι. Πιθανολογείται ότι ο Χατζιδάκις είχε συλλάβει ήδη από εκείνη την εποχή την ιδέα αυτού του έργου. Ωστόσο, η πρώτη εικόνα του έργου σχηματίζεται το 1965, όταν ο Χατζιδάκις γράφει το ποίημα «Η Εποχή της Μελισσάνθης», που περιλαμβάνεται στην ποιητική συλλογή «Μυθολογία». Τα κεντρικά μέρη του ποιήματος αυτού θα αποτελέσουν τον πυρήνα του μουσικού έργου, το οποίο ο συνθέτης ξεκίνησε να συνθέτει το 1970, στην Αμερική. Η Εποχή της Μελισσάνθης απασχόλησε τον Χατζιδάκι επί μία δεκαετία - περισσότερο από κάθε άλλο έργο του, μετά την «Αμοργό». Το έργο παρουσιάστηκε για πρώτη φορά το 1980 στο Δημοτικό Θέατρο του Πειραιά, και κυκλοφόρησε το ίδιο έτος σε διπλό άλμπουμ από τη δισκογραφική εταιρία ΝΟΤΟΣ της Lyra. Η εικονογράφηση του εξώφυλλου και εσώφυλλου είναι έργο του Γιώργου Σταθόπουλου. Η ηχογράφηση έγινε στο studio 1 της «Columbia» από τον ηχολήπτη Στέλιο Γιαννακόπουλο. Στο remixing έγινε ειδική επεξεργασία της χορωδίας του κομματιού της Δ΄ πλευράς «Ο επιτάφιος» και ο Μάνος Χατζιδάκης ρύθμιζε τη στάθμη του μπουζουκιού. Το έργο έχει την μορφή καντάτας, σε 25 μέρη, για ώριμη γυναικεία φωνή δύο νεανικές ανδρικές, δύο χορωδίες, μεικτή η Χορωδία του Τρίτου με διευθυντή τον Αντώνη Κοντογεωργίου και παιδική η Παιδική Χορωδία Ροτόντα Θεσσαλονίκης με διευθυντή τον Σωκράτη Τουμπεκτσή, ορχήστρα δωματίου, με το μπουζούκι ως σολιστικό όργανο, και στρατιωτική μπάντα. Στην ιδιαίτερη αρίθμηση που έδωσε ο συνθέτης σε 51 έργα του, έχει την θέση 37. Παρουσιάζεται σαν κύκλος τραγουδιών, και αναφέρεται σε πραγματικά περιστατικά που έζησε ο συνθέτης κατά την περίοδο της απελευθέρωσης. Κεντρική ιδέα αποτελεί η μορφή της Μελισσάνθης, αφηρημένη αναφορά στην γυναίκα του πολέμου, αλλά και προσωποποίηση της ελπίδας, των μεγάλων ιδανικών, της ελευθερίας. Η Μελισσάνθη χαμένη και ξεχασμένη οριστικά, τελικά, πεθαίνει ή δολοφονείται στην μεταπολεμική Ελλάδα. Ο συνθέτης, με το εισαγωγικό σημείωμα, δίνει ένα σαφές πλαίσιο ανάγνωσης του έργου, που παρότι αυτοβιογραφικό, έχει βαθειά πολιτικό χαρακτήρα. Όλη η μουσική είναι από τον Μάνο Χατζιδάκι. Η Εποχή της Μελισσάνθης στο discogs.com
Δήμος Κίτσεβο

Ο Δήμος Κίτσεβο (σλαβομακεδονικά: Кичево‎; αλβανικά: Kërçovë‎) είναι δήμος στο δυτικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Κίτσεβο ονομάζεται επίσης η πόλη στην οποία βρίσκεται η έδρα του Δήμου Κίτσεβο.

 Ο Δήμος Κίτσεβο συνορεύει με: τον Δήμο Μαυρόβο και Ροστούσα στα βορειοδυτικά τον Δήμο Δίβρης στα δυτικά τον Δήμο Γκόστιβαρ στα βόρεια τον Δήμο Μακέντονσκι Μπροντ και τον Δήμο Πλάσνιτσα στα ανατολικά τον Δήμο Ντέμιρ Κάπιγια στα νότια τον Δήμο Ντεμπάρτσα στα νοτιοδυτικά. Επίσημος ιστότοπος
Ηλεκτροχημική σειρά των μετάλλων

Ηλεκτροχημική σειρά των μετάλλων (σειρά δραστικότητας των μετάλλων) ονομάζουμε τη σειρά που μας βοηθά να ελέγξουμε αν μια αντίδραση ανάμεσα σε ένα μέταλλο και μία ουσία (της οποίας το θετικό μέρος είναι μέταλλο) πραγματοποιείται ή όχι (αντιδράσεις απλής αντικατάστασης). Πιο συγκεκριμένα, σε αυτή τη σειρά τα μέταλλα είναι καταταγμένα έτσι, ώστε όσα βρίσκονται πιο ψηλά στη σειρά να μπορούν να αντιδράσουν με ουσίες που στο θετικό τους μέρος έχουν μέταλλο που βρίσκεται πιο χαμηλά στη σειρά.

 Λέγοντας βασική σειρά δραστικότητας εννοούμε τη σειρά δραστικότητας των πιο βασικών μετάλλων. Αυτή είναι η εξής: Λίθιο (Li) Κάλιο (K) Βάριο (Ba) Ασβέστιο (Ca) Νάτριο (Na) Μαγνήσιο (Mg) Αργίλιο (Al) Μαγγάνιο (Mn) Ψευδάργυρος (Zn) Χρώμιο (Cr) Σίδηρος (Fe) Κοβάλτιο (Co) Νικέλιο (Ni) Κασσίτερος (Sn) Μόλυβδος (Pb) Υδρογόνο* (H2) Βισμούθιο (Bi) Χαλκός (Cu) Υδράργυρος (Hg) Άργυρος (Ag) Λευκόχρυσος (Pt) Χρυσός (Au)(* το υδρογόνο, παρόλο που δεν είναι μέταλλο, όταν βρίσκεται σε ενώσεις, όπως το νερό, αντιδρα με μέταλλα δραστικότερα από αυτο). Αντιδράσεις που πραγματοποιούνται παράδειγμα 1ο : Fe + CuSO4 --> FeSO4 + Cu παράδειγμα 2ο : Ba + CaCO3 --> BaCO3 + Ca παράδειγμα 3ο : 2K + 2H2Ο --> 2KOH + H2παράδειγμα 4ο : 3Na + Al(OH)3 --> 3NaOH + Al Αντιδράσεις που δεν πραγματοποιούνται παράδειγμα 1ο : Mg + KOH --> δε γίνεται παράδειγμα 2ο : Hg + BaSO4 --> δε γίνεται παράδειγμα 3ο : Al + MgSO4 --> δε γίνεται παράδειγμα 4ο : Cr + CaCO3 --> δε γίνεται Μέταλλα Περιοδικός πίνακας Αντιδράσεις απλής αντικατάστασης Αλκάλια